། ། སྐྱབས་འགྲོ་དང་སོ་ཐར་བྱང་སེམས་བཅས་ཀྱི་སྡོམ་པ་འབོག་ཆོག་དང་བསླབ་བྱ། །  ན་མོ་ར*་གུ་རུ། རྒྱལ་བ་རྣམས་ཀྱི་བསྟན་པ་ཀུན་གྱི་བབས། ། འགྲོ་བའི་བདེ་སྐྱིད་སྒྲུབ་པའི་རྟེན་འབྲེལ་མཆོག། སྐྱེས་བུ་རྣམས་ཀྱི་བསམ་པ་རྨད་བྱུང་བ། ། སྡོམ་པ་རིན་པོ་ཆེ་ལ་ཕྱག་འཚལ་ལོ། ། ཐར་པ་དང་ཐམས་ཅད་མཁྱེན་པ་དོན་དུ་གཉེར་བའི་སྐྱེས་བུ་དག་གིས། སྐྱབས་སུ་འགྲོ་བའི་སྡོམ་པ་བླང་བར་འདོད་ན། ངན་སོང་དང་འཁོར་བ་མེའི་འོབས་བཞིན་དུ་བསམས་ལ། སྐྱབས་སུ་འགྲོ་བའི་སྡོམ་པ་དང་ལྡན་པ་སྟན་མཐོན་པོ་ལ་བཞུགས། དཀོན་མཆོག་ལ་མཆོད་པ་བཤམས། བླ་མ་ལ་ཡོན་ཕུལ། ཐལ་མོ་སྦྱར། ཙོག་པུར་བསྡད་ནས་རྗེས་ཟློས་བྱ་བ་ནི། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བས་དུས་འདི་ནས་བཟུང་སྟེ། ཇི་སྲིད་འཚོའི་བར་དུ། རྐང་གཉིས་རྣམས་ཀྱི་མཆོགསངས་རྒྱས་ལ་སྐྱབས་སུ་མཆིའོ། ། ཞི་བ་འདོད་ཆགས་དང་བྲལ་བ་རྣམས་ཀྱི་མཆོགཆོས་ལ་སྐྱབས་སུ་མཆིའོ། ། ཚོགས་རྣམས་ཀྱི་མཆོགའཕགས་པའི་དགེ་འདུན་ལ་སྐྱབས་སུ་མཆིའོ། ། ལན་གསུམ་གྱི་བར་དུ་བྱའོ། ། སྐྱབས་སུ་སོང་བའི་ཕན་ཡོན་ནི། དཔག་ཏུ་མེད་ཀྱང་མདོར་བསྡུས་ན་བརྒྱད་དེ། ནང་པ་སངས་རྒྱས་པར་ཚུད་པའི་ཕན་ཡོན་དང་། སྡོམ་པ་ཐམས་ཅད་ཀྱི་རྟེན་དུ་འགྱུར་བའི་ཕན་ཡོན་དང་། འབྱུང་པོ་མི་དང་མི་མ་ཡིན་པ་ཐམས་ཅད་ཀྱིས་མི་ཚུགས་པ་དང་། སྡིག་པ་ཐམས་ཅད་ཟད་ཅིང་བསྲབ་པར་འགྱུར་བ་དང་། རྒྱུད་ལ་བསོད་ནམས་ཀྱི་ཚོགས་རྒྱ་ཆེན་པོ་འཕེལ་བ་དང་། ཤི་ནས་ངན་སོང་དང་ངན་འགྲོར་མི་འགྲོ་བའི་ཕན་ཡོན་དང་། ལམ་ཁྱད་པར་དུ་འཕགས་པ་རྒྱུད་ལ་སྐྱེ་བའི་ཕན་ཡོན་དང་། མཐར་བླ་ན་མེད་པའི་བྱང་ཆུབ་ཐོབ་པའི་ཕན་ཡོན་དང་རྣམ་པ་བརྒྱད་དོ། ། ཕན་ཡོན་དེ་རྣམས་ཐོབ་པ་ལ་བསླབ་བྱ་འདི་རྣམས་ལ་སློབ་དགོས་ཏེ། སངས་རྒྱས་ལ་སྐྱབས་སུ་སོང་ནས་ལྷ་གཞན་ལ་ཕྱག་མི་འཚལ། ཆོས་ལ་སྐྱབས་སུ་སོང་བས་སེམས་ཅན་ལ་འཚེ་བ་སྤང་། དགེ་འདུན་ལ་སྐྱབས་སུ་སོང་ནས་མི་མུ་སྟེགས་ཅན་མི་བསྟེན་པ་དང་། དཀོན་མཆོག་གསུམ་གྱི་རྟེན་ཚད་དང་ལྡན་པ་ཡན་ཆད་ལ་གུས་པ་བསྒྲུབ་པ་དང་། སྲོག་དང་བྱ་དགའི་ཆེད་དུ་ཡང་སྐྱབས་སུ་འགྲོ་བའི་སྡོམ་པ་མི་གཏོང་བ་དང་། དགོས་ཆེད་ཁྱད་པར་ཅན་བྱུང་ན་ཡང་ཐབས་གཞན་མི་བཙལ་བ་དང་། དུས་དང་དུས་ཀྱི་མཆོད་པ་ལ་བསླབ་པ་དང་། ཕྱོགས་གར་འགྲོ་བ་དེའི་ལྷ་ལ་སྐྱབས་སུ་འགྲོ་བ་དང་། སྤེལ་ཞིང་སྦྱང་བ་ལ་བསླབ་པའོ། ། ༈། །བསྙེན་གནས་ཀྱི་སྡོམ་པ་ནི། དཀོན་མཆོག་གི་རྟེན་ལ་ཕྱག་དང་མཆོད་པ་བྱས་ནས། ངེས་པར་འབྱུང་བའི་བསམ་པ་བརྟན་པོས། བྱང་ཆུབ་ཀྱི་སེམས་ཡང་དང་ཡང་དུ་གསོས་བཏབ་ནས་སྐྱེས་པའི་དུས་སུ། བ་འཇོ་བའི་ཚུལ་དུ་བསྡད་ནས་རྗེས་ཟློས་བྱ་བ་ནི། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ་དུས་འདི་ནས་བཟུང་ནས། ཇི་སྲིད་འཚོའི་བར་དུ། རྐང་གཉིས་རྣམས་ཀྱི་མཆོགསངས་རྒྱས་ལ་སྐྱབས་སུ་མཆིའོ། ། འདོད་ཆགས་དང་བྲལ་བ་རྣམས་ཀྱི་མཆོག། ཆོས་ལ་སྐྱབས་སུ་མཆིའོ། ། ཚོགས་རྣམས་ཀྱི་མཆོགདགེ་འདུན་ལ་སྐྱབས་སུ་མཆིའོ། ། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ། སློབ་དཔོན་གྱིས་བསྙེན་གནས་སུ་བཟུང་དུ་གསོལ། ཞེས་ལན་གསུམ་རྗེས་ཟློས་བྱ། སློབ་དཔོན་གྱིས་ཐབས་ཡིན་ནོ། ། སློབ་མས་ལེགས་སོ་བྱ། སྡོམ་པའི་རྗེས་ཟློས་བྱ་བ་ནི། སློབ་དཔོན་དགོངས་སུ་གསོལ། ཇི་ལྟར་སྔོན་གྱི་འཕགས་པ་དགྲ་བཅོམ་པ་དེ་དག་གིས། ཟླ་བ་བྱུང་ངོ་ཅོག་གི་ཉ་དང་གནམ་སྟོང་ཚེས་བརྒྱད་ལ། སྲོག་གཅོད་པ་སྤངས་ཏེ། སྲོག་གཅོད་པ་ལས་སླར་ལོག་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་། ཟླ་བ་བྱུང་ངོ་ཅོག་གི་ཉ་དང་གནམ་སྟོང་ཚེས་བརྒྱད་ལ་སྲོག་གཅོད་པ་སྤངས་ཏེ། སྲོག་གཅོད་པ་ལས་སླར་ལྡོག་པར་བགྱིད་དོ། ། ཡན་ལག་དང་པོ་འདིས། བདག་འཕགས་པ་དགྲ་བཅོམ་པ་དེ་དག་གི་བསླབ་པ་ལ་རྗེས་སུ་སློབ་བོ་རྗེས་སུ་བསྒྲུབ་བོ། ། རྗེས་སུ་བགྱིད་དོ། ། གཞན་ཡང་སྔོན་གྱི་འཕགས་པ་དགྲ་བཅོམ་པ་དེ་དག་གིས་མ་ཟས་སྤངས་ཏེ་ཕྱི་དྲོའི་ཁ་ཟས་ལས་སླར་ལྡོག་པར་བགྱིའོ། ། ཡན་ལག་བརྒྱད་པོ་འདིས། བདག་འཕགས་པ་དགྲ་བཅོམ་པ་དེ་དག་གི་བསླབ་པ་ལ་རྗེས་སུ་སློབ་བོ། ། རྗེས་སུ་བསྒྲུབ་བོ། ། རྗེས་སུ་བགྱིད་དོ། ། ཐབས་ཡིན་ནོ། ། ལེགས་སོ། ། ཕན་ཡོན་ནི་དེ་བཞིན་གཤེགས་པ་གཟི་བརྗིད་ཡོན་ཏན་གྱི་བསྟན་པ་ལ། བྲམ་ཟེའི་ཁྱེའུ་གཉིས་ཀྱིས་བསྲུངས་པའི་ལོ་རྒྱུས་དང་། རྒྱལ་པོ་བྱམས་པའི་སྟོབས་ཀྱིས་གནོད་སྦྱིན་ལྔ་ལ་རང་གི་ཤ་བྱིན་ནས། ཁྱེད་ཀྱིས་ང་ལ་དགའ་བར་ཤེས་གྱིས་ནས། ། སྲོག་གཅོད་དུག་བཞིན་རྣམ་པར་སྤང་བར་གྱིས། ། གཞན་གྱི་ཆུང་མ་དག་ལ་བསྟེན་པ་དང་། ། གཞན་གྱི་ཡོ་བྱད་དག་ལ་བརླམ་པ་དང་། ། ཀུ་རེའི་ཆེད་དུ་རྫུན་དུ་སྨྲ་བ་སྤོངས། ། ཆང་གི་བཏུང་བ་ཕྱི་དྲོའི་ཁ་ཟས་རྣམས། ། ཉ་སྟོང་དུས་བཞི་ལ་ནི་རྟག་ཏུ་སྲུངས། ། ཞེས་གསུངས་པས། དེ་ལྟར་བྱས་པས་ལྔ་སྡེ་བཟང་པོར་གྱུར་པ་དང་། བྱམས་པ་ལུང་བསྟན་པ་ཉིད་ལས། བཅུ་བཞི་དང་ནི་བཅོ་ལྔ་དང་། ། དེ་བཞིན་ཟླ་ཕྱེད་ཚེས་བརྒྱད་དང་། ། ཆོ་འཕྲུལ་གྱི་ནི་ཟླ་བ་ལ། ། གསོ་སྦྱོང་ཡན་ལག་བརྒྱད་བསྲུང་ན། ། ང་ཡི་བསྟན་པ་ལྷགས་པར་འགྱུར། ། ཅེས་པ་ལ་སོགས་པའ། བདག་མིང་འདི་ཞེས་བགྱི་བས། དུས་འདི་ནས་བཟུང་ནས་ཇི་སྲིད་འཚོའི་བར་དུ་རྐང་གཉིས་རྣམས་ཀྱི་མཆོགསངས་རྒྱས་ལ་སྐྱབས་སུ་མཆིའོ། ། འདོད་ཆགས་དང་བྲལ་རྣམས་ཀྱི་མཆོགཆོས་ལ་སྐྱབས་སུ་མཆིའོ། ། ཚོགས་རྣམས་ཀྱི་མཆོགདགེ་འདུན་ལ་སྐྱབས་སུ་མཆིའོ། ། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ། སློབ་དཔོན་གྱིས་སོ་སོ་གང་གང་ལེན་པའི་དགེ་བསྙེན་དེ་དང་དེར་གཟུང་དུ་གསོལ། ཞེས་ལན་གསུམ་བྱ། ཐབས་ཡིན་ནོ། ། ལེགས་སོ་བྱ། དེ་ནས་བསླབ་བྱ་བརྗོད་པ་ནི། སློབ་དཔོན་དགོངས་སུ་གསོལ། ཇི་ལྟར་སྔོན་གྱི་འཕགས་པ་དགྲ་བཅོམ་པ་དེ་དག་གིས། སྲོག་གཅོད་པ་སྤངས་ཏེ། སྲོག་གཅོད་པ་ལས་སླར་ལོག་པ་དེ་བཞིན་དུ། བདག་མིང་འདི་ཞེས་བགྱིི་གནས་ལས་སླར་ལྡོག་པར་བགྱིད་དོ། ། ཡན་ལག་ལྔ་པོ་འདིས། བདག་འཕགས་པ་དགྲ་བཅོམ་པ་དེ་དག་གི་བསླབ་པ་ལ་རྗེས་སུ་སློབ་བོ། ། རྗེས་སུ་བསྒྲུབ་བོ། ། རྗེས་སུ་བགྱིད་དོ། ། ཐབས་ཡིན་ནོ། ། ལེགས་སོ་བྱ། ཡོངས་རྫོགས་དང་སྣ་གཅིག་བསྲུང་བ་དང་། སྣ་འགའ་བསྲུང་བའི་དགེ་བསྙེན་ནི། སོ་སོ་གང་བསྲུང་བ་དེ་རྗེས་ཟློས་བྱ་བའོ། ། ཕན་ཡོན་ནི། དགེ་བསྙེན་ཆེན་པོ་ལི་ཙཱ་བྱི་དྲི་མ་མེད་པར་གྲགས་པས། ཇོ་བོ་བྱམས་པ་དང་འཇམ་དབྱངས་ལ་སོགས་ཀྱི་སངས་རྒྱས་ཀྱི་འཁོར་དགེ་སློང་དགེ་འདུན་དང་བཅས་པ་ཟིལ་གྱི་མནན་པ་དང་། སློབ་དཔོན་ཙན་ཏྲ་གོ་མི་དང་། དགེ་བཤེས་སྟོན་པ་ལ་སོགས་པ་སྟེ། དགེ་བསྙེན་གྱི་སྡོམ་པ་གཤའ་མ་ཤིག་ཡོད་ན་བཙུན་པོའི་གོ་ཡང་དེས་ཆོད། མཐོ་རིས་དང་ཐར་པ་ཡང་དེས་ཐོབ་གསུང་ངོ་། ། ༈། །བྱང་ཆུབ་ཀྱི་སེམས་རིན་པོ་ཆེ་ནི། རང་གཞན་ཐམས་ཅད་ཀྱི་བདེ་སྐྱིད་ཟད་པ་མེད་པའི་གཏེར་ཆེན་པོ་ཡིན་པས། བྱང་ཆུབ་ཀྱི་སེམས་རིན་པོ་ཆེ་བསྐྱེད་པར་བྱ་སྟེ། དེ་སྐྱེ་བར་བྱེད་པའི་རྒྱུ་ནི་བཞི་སྟེ། བསོད་ནམས་ཀྱི་ཚོགས་རྒྱ་ཆེན་པོ་བསགས་པ་དང་། སྐྱབས་སུ་འགྲོ་བ་ཁྱདུ་སྐྱེ། དགེ་བ་བཅུ་ལ་བརྟེན་ནས་ལྷ་དང་མིར་སྐྱེས་ཀྱང་། བྲེལ་ཕོངས་དང་ལྟུང་བྱེད་ཀྱི་སྡུག་བསྔལ་དཔག་ཏུ་མེད་པས། རིགས་དྲུག་གར་སྐྱེས་ཀྱང་སྡུག་བསྔལ་གྱི་རང་བཞིན་ཡིན། དེ་ཡང་རང་སྡུག་བསྔལ་མི་འདོད་པ་ལྟར་སེམས་ཅན་ཐམས་ཅད་ཀྱིས་ཨ་མ་མ་བྱས་པ་མེད་པ་ལ། མ་འདི་རྣམས་ཀྱང་སྡུག་བསྔལ་མི་འདོད་ཀྱང་། སྡུག་བསྔལ་བ་འདི་རྣམས་ཐར་པའི་ཐབས་སངས་རྒྱས་མིན་པ་གཞན་མེད། སངས་རྒྱ་བ་ལ་སེམས་བསྐྱེད་དགོས་པ་ཡིན་བྱས་པ་ལ་བློ་བཅོས་སོ། ། དེ་ནས་བླ་མ་དེ་སྐུ་མཚན་དང་དཔེ་བྱད་ཀྱིས་བརྒྱན་པ། འོད་དང་འོད་ཟེར་དཔག་ཏུ་མེད་པ་བསམ། སངས་རྒྱས་ཀྱི་འདུ་ཤེས་བཞག་ནས་གསོལ་བ་འདེབས་པ་ནི། སློབ་དཔོན་དགོངས་སུ་གསོལ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་དང་། ས་ཆེན་པོ་ལ་རབ་ཏུ་བཞུགས་པའི་བྱང་ཆུབ་སེམས་དཔའ་རྣམས་ཀྱིས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཐུགས་རིན་པོ་ཆེ་བསྐྱེད་པར་མཛད་པ་དེ་བཞིན་དུ། བདག་མིང་འདི་ཞེས་བགྱི་བ་ཡང་། བྱང་ཆུབ་ཏུ་སེམས་བསྐྱེད་དུ་གསོལ། ཞེས་ལན་གསུམ་བརྗོད། མེ་ཏོག་འཐོར། སངས་རྒྱས་ཀྱི་འདུ་ཤེས་གཤའ་མར་བཞགབར་འདིར་ཡན་ལག་བདུན་པ་རྫོགས་པར་བྱས་ནས། སེམས་ཅན་ཐམས་ཅད་ཀྱི་དོན་དུ་སངས་རྒྱས་ལ་སྟོན་པར་བྱ། ཐེག་པ་ཆེན་པོའི་ཆོས་ལ་ལམ་དུ་བྱ། བྱང་ཆུབ་སེམས་དཔའ་ཆེན་པོ་རྣམས་ལ་ལམ་གྱི་གྲོགས་བྱ་སྙམ་དུ་སེམས་ལ། སྐྱབས་སུ་འགྲོ་བའི་ཁྱད་པར་ཅན་གྱི་རྗེས་ཟློས་བྱ་བ་ནི། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བས་དུས་འདི་ནས་བཟུང་ནས། སྙིང་པོ་བྱང་ཆུབ་ལ་མཆིས་ཀྱི་བར་དུ། རྐང་གཉིས་རྣམས་ཀྱི་མཆོགསངས་རྒྱས་ལ་སྐྱབས་སུ་མཆིའོ། ། ཞི་བ་འདོད་ཆགས་དང་བྲལ་བ་རྣམས་ཀྱི་མཆོགདོན་དམ་པ་མྱ་ངན་ལས་འདས་པའི་ཆོས་ལ་སྐྱབས་སུ་མཆིའོ། ། ཚོགས་རྣམས་ཀྱི་མཆོགས་ཆེན་པོ་ལ་རབ་ཏུ་བཞུགས་པའི་བྱང་ཆུབ་སེམས་དཔའི་དགེ་འདུན་ལ་སྐྱབས་སུ་མཆིའོ། ། ལན་གསུམ་བྱ། མེ་ཏོག་འཐོར། བླ་མ་ལ་སངས་རྒྱས་ཀྱི་འདུ་ཤེས་བཞགཕན་ཡོན་ནི། ཁྱད་པར་གྱི་སྐྱབས་སུ་འགྲོ་བ་བྱས་ནས། ཐེག་པ་ཆེན་པོ་པར་ཚུད་པ་དང་། ཐེག་པ་ཆེན་པོའི་རྟེན་དུ་གྱུར་པ་དང་། སྐྱེས་བུ་ཁྱད་པར་ཅན་དེ་ལྷ་དང་བཅས་པའི་མཆོད་པའི་གནས་སུ་གྱུར་ཅིང་། རང་ཉིད་ཚོགས་གསོག་པ་དང་། སྡིག་པ་ཟད་པ་དང་། མྱུར་དུ་བྱང་ཆུབ་ཐོབ་པ་ལྟ་ཨ་ཅང་ཆེས་ཏེ། གཞན་ཡང་ཚོགས་གསོག་པ་དང་། སྡིག་པ་ཟད་པ་དང་། ངན་སོང་ལས་སྐྱོབ་པ་དང་། མྱུར་དུ་བྱང་ཆུབ་ཐོབ་པར་བྱེད་པའི་ཕན་ཡོན་ནོ། ། བསླབ་བྱ་ནི་ཐུན་མོང་བ་དང་མཐུན་ནོ། ། ཐུན་མོང་བའི་ཡུལ་གསུམ་ནི། ཆོས་སྐུ་ལས་དང་ཉོན་མོངས་པ་དང་བྲལ་ས་སྐུ་འབའ་ཞིག་ལ་འདོད་པ་ལ། སྐྱབས་ནི་སངས་རྒྱས་ཉག་གཅིག་སྟེ། ། ཐུབ་པ་ཆོས་ཀྱི་སྐུ་ཅན་ཕྱིར། ། ཚོགས་ཀྱང་དེ་ཡི་མཐར་ཐུག་ཡིན། ། ཞེས་པས་སོ། ། ཆོས་ནི་རྟོགས་པའི་ཆོས་སོ། ། དགེ་འདུན་དག་པའི་ས་གསུམ་ལ་གནས་པའི་བྱང་ཆུབ་སེམས་དཔའི་དགེ་འདུན། དུས་སྙིང་པོ་བྱང་ཆུབ་ཀྱི་བར་རོ། ། ཆེད་དུ་བྱ་བ་སེམས་ཅན་གྱི་དོན་དུ་སྐྱབས་སུ་འགྲོ་བའོ། ། འདིར་སངས་རྒྱས་ཀྱི་འདུ་ཤེས་ལན་གསུམ་བྱའོ། ། ཚད་མེད་པ་བཞི་ལ་བློ་སྦྱང་བ་ནི། ནམ་མཁའ་དང་མཉམ་པའི་སེམས་ཅན་འདི་རྣམས་མ་ཡིན་ཨང་སྙམ་དུ་བསྒོམ། འོ་ན་མ་འདི་རྣམས་ཀྱིས་ངན་སྐྱུགས་ཐམས་ཅད་ནི་ཁ་ཡིས་ཕྱགས། གཤེར་བ་ནི་བོར། སྐམ་པ་ནི་བླངས། རྒྱ་མཚོ་ཙམ་གྱི་ནུ་ཞོ་ནི་བསྣུན། རི་རབ་ཙམ་གྱི་བཟའ་རྒྱུ་ནི་བྱིན། ལྷོ་སྤྲིན་ཙམ་གྱི་གོས་ནི་བསྐོན་པའི་མ་འདི་རྣམས་དྲིན་རེ་ཆེ་ཨང་སྙམ་དུ་བསམ། ད་འོ་ན་དྲིན་ལ་ལན་གྱིས་སླན་དགོས་སྙམ་དུ་བསམ། ག་རེ་མ་འདི་རྣམས་བདེ་བ་དང་ལྡན་ན་དགའ་བ་ལ། རིགས་དྲུག་ན་སྡུག་བསྔལ་འབའ་ཞིག་ལས་མེད་པས། སྙིང་རེ་རྗེ་ཨང་སྙམ་དུ་བསམ། འོ་ན་མ་འདི་རྣམས་བདེ་བ་དང་ལྡན། སྡུག་བསྔལ་དང་བྲལ་བའི་དོན་དུ། སངས་རྒྱས་ཐོབ་པར་བྱ་སྙམ་དུ་བསམས་ལ། ཡང་བླ་མ་ལ་སངས་རྒྱས་ཀྱི་འདུ་ཤེས་ལན་གསུམ་བྱའོ། ། གོང་གི་རྟེན་སྤྲུལ་པ་དང་བླ་མ་ལ་མཆོད་པ་བདུན་པོ་རྫོགས་པར་བྱའོ། ། ཞབས་ལ་དངོས་སམ་ཡིད་ཀྱིས་ཕྱག་འཚལ་ནས་རྗེས་ཟློས་བྱ་བ་ནི། སློབ་དཔོན་བྱང་ཆུབ་སེམས་དཔའ་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ། སློབ་དཔོན་གྱིས་བདག་བྱང་ཆུབ་སེམས་དཔར་བཟུང་དུ་གསོལ། ལན་གསུམ་བྱ་ཞིང་མེ་ཏོག་འཐོར་རོ། ། ཡང་ནམ་མཁའ་དང་མཉམ་པའི་སེམས་ཅན་ཐམས་ཅད་སྡུག་བསྔལ་གྱི་རྒྱ་མཚོ་ལས་བསྒྲལ་བའི་དོན་དུ་སེམས་བསྐྱེད་བླང་སྙམ་དུ་དུང་ངེ་བསམ་ནས། རྗེས་ཟློས་བྱ་བ་ནི། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ། འཁོར་བ་ཐོག་མ་མེད་པ་ནས། ཐ་མ་ད་ལྟ་ལ་ཐུག་གི་བར་དུ་སྦྱིན་པའི་རང་བཞིན་དང་། ཚུལ་ཁྲིམས་ཀྱི་རང་བཞིན་དང་། སྒོམ་པའི་རང་བཞིན་གྱི་དགེ་བའི་རྩ་བ་བགྱིས་པ་དང་། བགྱིད་དུ་སྩལ་བ་དང་། གཞན་བགྱིད་པ་ལ་རྗེས་སུ་ཡི་རང་བའི་དགེ་བའི་རྩ་བ་དེས། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་དང་། ས་ཆེན་པོ་ལ་རབ་ཏུ་བཞུགས་པའི་བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་ཀྱིས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཐུགས་རིན་པོ་ཆེ་བསྐྱེད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་སེམས་བསྐྱེད་པར་བགྱིའོ། ། སེམས་ཅན་མ་བརྒལ་བ་རྣམས་བསྒྲལ་བར་བགྱིའོ། མ་གྲོལ་བ་རྣམས་བསྒྲོལ་བར་བགྱིའོ། ། དབུགས་མ་ཕྱུང་བ་རྣམས་དབུགས་དབྱུང་བར་བགྱིའོ། ། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་འདའ་བར་བགྱིའོ། ། ཞེས་ལན་གསུམ་རྗེས་ཟློས་བྱའོ། ། མེ་ཏོག་འཐོར། བླ་མ་ལ་སངས་རྒྱས་ཀྱི་འདུ་ཤེས་དུང་དུང་པ་ལན་གསུམ་བྱའོ། ། དེ་ནས་ཡན་ལག་བདུན་པ་ཚར་གཅིག་རྫོགས་པར་བྱའོ། ། སེམས་བསྐྱེད་པའི་བྱང་ཆུབ་སེམས་དཔའ་དེ་དག་ལ་དགའ་སྟོན་གྱིས་ཚིམ་པར་བྱའོ། ། ཕན་ཡོན་དང་བསླབ་བྱ་ནི། སེམས་བསྐྱེད་པ་ནི་ས་གཞི་དང་འདྲ་སྟེ། ས་གཞི་ནི་རིན་པོ་ཆེའི་འབྱུང་ཁུངས་ལོ་ཐོག་ལ་སོགས་པ་འབྲས་བུ་ཐམས་ཅད་བསྐྱེད་པ་དང་འདྲ་བར། ཡོན་ཏན་རིན་པོ་ཆེ་ཐམས་ཅད་བསྐྱེད་པར་བྱེད་པའོ། ། ནོར་བུ་རིན་པོ་ཆེ་དང་འདྲ་སྟེ། དྲི་མ་རྣམ་པ་གསུམ་ཕྱིས་ནས་དྲན་པ་དང་ཤེས་བཞིན་གྱི་རྒྱལ་མཚན་གྱི་རྩེ་མོ་ལ་བཏགས་ཏེ། ལྷག་པའི་བསམ་པ་རྣམ་པར་དག་པས་ཕྱག་བྱས། སྨོན་ལམ་རྣམ་པར་དག་པའི་གསོལ་བ་བཏབ་ན། ཡིད་ལ་ཅི་བསམ་པ་ཐམས་ཅད་འགྲུབ་བོ། ། ཐོང